Ǹdzóe biá. Sáləmen Dávid. 2Ǹtíe avé wāyi ma vóan, ǎ Ńtondôbə ? Yə a kələ kwí á məmaná ? Ǹtíe avé wāyi ma sɔli ású dóe? 3Ǹtíe avé māyi bɔ́g ai miǹtyé á ǹsísīm wámā étē, ai olún á ńnə̄m wáma, ǹtíé álú ai ǹtíé ámǒs ? Ǹtíe avé ńzīzíŋ wámā wáyi ma mân ? 4Bəbə́gə́, ó yālán ma, ǎ Ńtondôbə, Zambá wáma. Fyɛ́gē mís máma, mə za kə́ óyɔ̄ áwú. 5Ǹzízíŋ wámā ó zā tāman nâ: "Mə̌ təgə yǎ nyē." Ébá bátíbili ma bə́ zā fōn ngə́ bə́ yén anə́ māndə́ŋ. 6Ḿfág wáma, ndi e nə ma hə á mvam dzoe, ǎ Ńtondôbə, ǹnə́m wámā ó sáná ású ákodé dóe, mə́ yīa Ǹtondôbə biá ású ḿbəŋ a ngábɔ ma.